Vivo s1 india price leaked ahead of launch specifications features launch date and more 3730138 - Vivo S1 भारत में 17,990 रुपये की शुरुआती कीमत में हो सकता है लॉन्च | India.com
Vivo S1 की भारत में कीमत 17,990 रुपये होगी। यह कीमत इसके 4GB रैम और 128GB स्टोरेज वेरिएंट के लिए होगी। सोर्स ने यह भी कहा है कि इसके दो अन्य वेरिएंट भी होंगे, जिनमें 6GB रैम + 128GB स्टोरेज और 8GB रैम + 128GB स्टोरेज होगी।
Published: July 29, 2019 9:45 AM IST
चीनी स्मार्टफोन कंपनी Vivo अपनी नई S-सीरीज के पहले स्मार्टफोन Vivo S1 को भारत में लॉन्च करने के लिए पूरी तरह से तैयार है। हाल ही में कंपनी ने इसके भारत में लॉन्च का एक टीजर रिलीज किया था। खबर है कि यह स्मार्टफोन अगस्त की शुरुआत में लॉन्च किया जाएगा। Vivo S1 को कंपनी पहले चीन सेमत इंडोनेशिया में भी लॉन्च कर चुकी है। अभी तक कुछ लीक्स इस स्मार्टफोन का अंदाजा लगा रही थी, लेकिन अब इसकी भारतीय कीमत लीक हो गई है, जिसमें दावा किया गया है कि यह स्मार्टफोन भारत में 17,990 रुपये की कीमत में लॉन्च होगा।
IndiaShopps की एक रिपोर्ट में दावा किया गया है कि Vivo S1 की भारत में कीमत 17,990 रुपये होगी। यह कीमत इसके 4GB रैम और 128GB स्टोरेज वेरिएंट के लिए होगी। सोर्स ने यह भी कहा है कि इसके दो अन्य वेरिएंट भी होंगे, जिनमें 6GB रैम + 128GB स्टोरेज और 8GB रैम + 128GB स्टोरेज होगी। इन दोनों वेरिएंट की कीमत क्रमश: 19,990 रुपये और 24,990 रुपये होगी। यह भी दावा किया है कि इस स्मार्टफोन का एक सबसे सस्ता वेरिएंट भी होगा, जिसकी कीमत के बारे में फिलहाल किसी प्रकार की जानकारी नहीं दी गई है। इस कीमत में यह स्मार्टफोन Xiaomi Redmi K20 Series और Realme X से सीधी टक्कर लेगा।
Vivo S1 में MediaTek Helio P65 octa-core SoC दिया गया है। फोन में 4जीबी रैम के साथ 128जीबी तक स्टोरेज दी गई है। फोन में 4,500mAh की बैटरी है। फोन में 6.38-inch FHD+ (2340×1080 pixels) Super AMOLED डिस्प्ले के साथ वॉटरड्रॉप स्टाइल नॉच है। फोन में ट्रिपल रियर कैमरा सेटअप है। इसमें पहला सेंसर 16मेगापिक्सल का दूसरा सेंसर 8मेगापिक्सल का और तीसरा सेंसर 2मेगापिक्सल का है। फोन में सेल्फी और वीडियो कॉलिंग के लिए 32मेगापिक्सल का कैमरा है।
Realme XvivoVivo S1Xiaomi Redmi K20